ŠKOLA ZA MONTAŽU INSTALACIJA I METALNIH KONSTRUKCIJA

ZAGREB, Sveti Duh 129

KLASA: 602-03/22-01/46

URBROJ: 251-91-04/22-03

Zagreb, 11.05.2022.

Na temelju članka 40. Zakona o ustanovama (NN br. 76/93., 29/97., 47/99. i 35/08), članka 126. i 127. stavka 4. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10. – ispravak, 90/11., 16/12., 86/12., 94/13., 152/14., 7/17., 68/18., 98/19. i 64./20.) i članka 63. Statuta Škole za montažu instalacija i metalnih konstrukcija, Školski odbor raspisuje

NATJEČAJ

za izbor i imenovanje ravnatelja/ice Škole za montažu instalacija i metalnih konstrukcija

Kandidati za ravnatelja/icu moraju ispunjavati sljedeće nužne uvjete:

1) završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja/icu, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij,

d)položeni stručni ispit za učitelja, nastavnika ili stručnog suradnika, osim u slučaju iz članka 157. stavka 1. i 2. Zakona,

2) uvjete propisane člankom 106. Zakona o odgoju i obrazovanju u osnovnoj i srednjoj školi,

3) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od kojih najmanje pet godina na odgojno-obrazovnim poslovima u školskim ustanovama.

Kandidati za ravnatelja/icu dužni su priložiti sljedeće dokumente u izvorniku ili ovjerenom presliku:

1) prijavu na natječaj, vlastoručno potpisanu

2) životopis,

3) dokaz o stečenoj vrsti i stupnju obrazovanja (diploma)

4) dokaz o državljanstvu (domovnica)

5) potvrdu ili elektronički zapis o podacima evidentiranim u bazi podataka HZMO-a (potvrda o stažu, ne starija od 30 dana),

6) dokaz o položenome stručnom ispitu (za kandidate koji su bili u obvezi stjecanja kompetencija sukladno članku 157. stavka 1. Zakona o odgoju i obrazovanju u osnovnoj i srednjoj školi) ili se kandidat poziva na oslobođenje od obveze polaganja istog jer je zasnovao radni odnos u osnovnoj ili srednjoj školi prije 12. ožujka 1994.,

7) dokaz da ima najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama – potvrda/uvjerenje ustanove/poslodavca o vrsti poslova i trajanju radnog odnosa,

8) dokaz o stečenim pedagoško-psihološkim kompetencijama (za kandidate koji su bili u obvezi stjecanja istih sukladno Zakonu o odgoju i obrazovanju u osnovnoj ili srednjoj školi),

9) potvrda/uvjerenje nadležnog suda da se protiv kandidata ne vodi kazneni postupak za neko od kaznenih dijela iz članka 106. Zakona o odgoju i obrazovanju u osnovnoj i srednjoj školi (ne starije od 30 dana),

10) program rada za mandatno razdoblje (koje sadrži ciljeve, aktivnosti, budžet, vremenski plan, projekte i ostale elemente koji opisuju što će se i kako provoditi u sljedećem mandatnom razdoblju),

11) dokaz o poznavanju stranog jezika (javna isprava, odnosno potvrda srednjoškolske ili visokoškolske ustanove, potvrda ili druga isprava ovlaštene fizičke ili pravne osobe o izvršenom testiranju znanja stranog jezika),

12) dokaz o osnovnim digitalnim vještinama (potvrda, javna isprava srednjoškolske ili visokoškolske ustanove, ili druge isprave ovlaštene fizičke ili pravne osobe o izvršenom testiranju poznavanja digitalnih vještina),

13) dokaz o iskustvu rada na projektima (potvrda ili isprava o sudjelovanju u pripremi i provedbi pojedinih projekata, osobnom izjavom kandidata u životopisu).

Na natječaj se pod jednakim uvjetima mogu javiti osobe obaju spolova.

Ravnatelj/ica se imenuje na pet godina.

Pozivaju se osobe iz članka 102. stavak 1. -3. Zakona o hrvatskim braniteljima iz domovinskog rata i članovima njihovih obitelji ( NN 121/17 ) da uz prijavu na natječaj dostave dokaze iz članka 103. stavak 1. Zakona o hrvatskim braniteljima iz domovinskog rata i članovima njihovih obitelji ( NN 121/17 ). Poveznica na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražite na sljedećoj poveznici: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Svi zaprimljeni osobni podaci iz zamolbe kandidata/kinja prikupljaju se i obrađuju isključivo u svrhu provedbe natječaja te se potom arhiviraju i neće se više koristiti za drugu svrhu, a kandidati/kinje podnošenjem zamolbe pristaju na navedeno, sukladno Uredbi o zaštiti osobnih podataka.

Rok za podnošenje prijave je 8 dana od objave natječaja u „Narodnim novinama“ i mrežnim stranicama Škole za montažu instalacija i metalnih konstrukcija (www.smimk.hr).

Nepravovremene i nepotpune prijave neće se razmatrati.

Prijave na natječaj s potrebnom dokumentacijom potrebno je dostaviti u zatvorenoj omotnici, na adresu: Škola za montažu instalacija i metalnih konstrukcija, Sveti Duh 129, 10000 Zagreb, s naznakom: »Natječaj za ravnatelja/icu – ne otvarati«.

O rezultatima izbora kandidati/kinje će biti obaviješteni u roku od 45 dana od dana isteka roka za podnošenje prijava.

Škola za montažu instalacija i metalnih konstrukcija